Shahpur Bakhtiar

Shahpur Bakhtiar (Teheran, 1914ko ekainaren 26a - Suresnes, Frantzia, 1991ko abuztuaren 6a) irandar politikaria izan zen.

Bizitza 
Zuzenbideko ikasketak egin zituen Sorbonako Unibertsitatean eta Bigarren Mundu Gerran Frantziako armadan boluntario sartu zen. Gerra bukatu eta bere herrira itzulitakoan Mossadeghen Fronte Nazionaleko kide egin zen. Laneko ministro izatera iritsi zen 1951-1953 bitarteko gobernu aldian. Irango Reza Pahlavi xahk Mossadegh buruzagi nazionalista kondenatu zuenean, politika utzi, eta abokatu-lanetan hasi zen bere kontura. Hala ere, hainbat aldiz atxilotu zuen xahren polizia pribatuak, erregimenaren aurkako ekintzak egin eta Fronte Nazionala berrantolatzen saiatu zelako salaketapean. Baina 1979an, Khomeini aiatolaren mugimendu fundamentalistaren iraultzaren presioa zela-eta, xahk Gobernua osatzeko deitu zuen. Bakhtiarrek onartu egin zuen, baina erreforma politiko eta sozial demokratikoagoak bultzatzearen baldintzapean. Hala ere, ez zuen aldaketak gauzatzerik izan, urte hartan bertan islamiar xiita fundamentalistek monarkia eraitsi eta boterea hartu baitzuten. Xiien buruzagiekin akordiorik lortu ez zuenez, Frantziara atzerriratu zen. 1980an atentatu bat izan zuen Parisen, baina kaltegabe atera zen.

Erreferentziak 

Irango politikariak
Agnostikoak
Montparnasse hilerrian lurperatutakoak
Parisko Unibertsitateko ikasleak
Irango Iraultzako biografiak
Irango lehen ministroak
Bigarren Mundu Gerrako Frantziako Armadako pertsonala